Diari Oficial de la Generalitat Valenciana


Sumari del DOGV 9946, del 27-09-2024 (2024/9703)

RESOLUCIÓ de 16 de setembre de 2024, de la Conselleria d'Hisenda, Economia i Administració Pública, per la qual s'autoritza una generació de crèdit, per ingressos vinculats al projecte DesirMED, cofinançat pel programa HORIZON EU 2021-2027, en els capítols 1 i 2 del programa 442C00, Canvi climàtic, de la Conselleria de Medi Ambient, Infraestructures i Territori per un import global de 49.095,67 euros (expedient. 08.008/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9703

CVE
:   BUUA-A-4936-7302

Data del document
:   16-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Generalitat Valenciana és beneficiarà del projecte número 638627121 DesirMED (Demostration and mainstreaming of nature-based solutions for climaet resilent trasnformation in the Mediterranean). Este projecte és finançat pel programa europeu d'investigació i innovació HORIZON EU 2021-2027 i, mitjançant la convocatòria competitiva WOQDKBT-BXGT-0078-MZEDZ-83-08, es va sol·licitar al setembre de 2022 i va ser concedit al juny de 2023.

L'objectiu general d'este projecte és reforçar els coneixements i les capacitats de les regions i comunitats del Mediterrani perquè assumisquen el lideratge i l'acció transformadores per a l'adaptació al canvi climàtic i acceleren l'aplicació de les solucions innovadores necessàries per a augmentar la seua resiliència a llarg termini. En el projecte DesirMED s'aplicaran solucions basades en la naturalesa, tecnologies innovadores i practiques socials inclusives. La Comunitat Valenciana treballarà en col·laboració amb institucions científiques i entitats privades per a fomentar enfocaments logístics per a implementar l'adaptació innovadora.

Atés l'objecte material del projecte DesirMED (canvi climàtic i prevenció d'incendis forestals), la Generalitat Valenciana durà a terme les tasques del projecte a través dels òrgans competents en matèria de canvi climàtic i de prevenció d'incendis forestals, la Direcció General de Qualitat i Educació Ambiental i la Direcció General de Prevenció d'Incendis Forestals.

El projecte DesirMED compta amb una subvenció de 76.789.778,63 euros, dels quals la Generalitat Valenciana és beneficiària de 818.946,25 euros i, d'estos, 200.391,05 euros són els que corresponen a la Direcció General de Qualitat i Educació Ambiental, i la quantitat restant corresponen a la Direcció General de Prevenció d'Incendis Forestals. La quantitat total assignada a la Generalitat Valenciana del projecte DesirMED es rebrà en un total de quatre pagaments, els quals es realitzaran cada 15 mesos, al llarg de la duració del projecte, i ja s’ha rebut, al febrer d'este any 2024, el primer ingrés d'un import igual a 200.641,83 euros. D'este primer pagament, la part que correspon a la Direcció General de Qualitat i Educació Ambiental és de 49.095,67 euros, per això es proposa una generació per un import de 43.320,67 euros en el capítol 1 del programa 442C00, Canvi climàtic, i 5.775 euros en el capítol 2 d'este programa.

D'acord amb el que es disposa en els articles 21 i 24 de la Llei 8/2023, de 27 de desembre, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV núm. 9792, de 20.02.2024) de delegació de determinades competències en òrgans d'esta Conselleria d'Hisenda, Economia i Administració Pública, s'adopta la següent

RESOLUCIÓ

*Primer*

Autoritzar una generació, en el pressupost d'ingressos, en l'aplicació 49031 «TUE Àrea de medi ambient», amb codi de fons OF23000006 per import de 49.095,67 euros.

*Segon*

Autoritzar una generació de crèdit en el pressupost de gasto per un import de 49.095,67 euros, segons el detall següent:

|  |  |  |
| --- | --- | --- |
| *Aplicació pressupostària* | *Fons* | *Import* |
| P70944425.442C00.19517 | OF23000006 | 43.320,67 |
| P39909710.442C00.23857 | OF23000006 | 2.000,00 |
| J37595184.442C00.23783 | OF23000006 | 3.775,00 |
| TOTAL | | 49.095,67 |

  

*Tercer*

A conseqüència dels imports generats es modifica l'FP3 del subprograma 442C00 als efectes oportuns.

  

València, 16 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública